Bakpokarnir henta bæði fyrir ferðaglaða ketti og smáhunda . Ljósmynd/yourcatbackpack.com Kisubakpokar gera ferðalög kattareiganda svo miklu auðveldari . Í stað þess að hírast í mismeðfærilegum kattarbúrum er í staðinn hægt að skella heimiliskettinum ofan í bakpoka og sýna honum heiminn . Það voru gæludýraeigendur sem vildu ferðast með dýrin sín á auðveldan hátt sem upphaflega áttu hugmyndina að bakpokunum yourcatbackpack sem nú eru til í ýmsum stærðum og útgáfum . Það sem allar útgáfurnar eiga þó sameiginlegt er að bakpokinn er þægilegur fyrir gæludýraeigandann að bera og dýrið sem í honum dvelur , hvort sem um er að ræða smáhunda eða ketti . Leyfðu kisu að skoða heiminn með þér . Á heimasíðunni Your cat backpack er hægt að kaupa ýmsar útgáfur af gæludýrabakpokum . Ljósmynd / yourcatbackpack / @kittymojito Á bakpokanum er kúlulaga gluggi sem dýrið getur horft út um og þannig haft gaman af ferðinni með því að virða fyrir sér það sem fyrir augu ber . Glugganum má líka kippa út og leyfa loftinu að leika um feld dýrsins en annars eru góð loftgöt á bakpokanum svo það er alltaf nóg loft þar inni . Framleiðendurnir mæla með því að kisunni sé hleypt reglulega á klósettið en eins sé gott að verja töskuna að innan fyrir „ slysum “ . Er ekki kominn tími til að skipuleggja næsta ferðalag með kisu ?